**JEGYZŐKÖNYV**

**Hidas Község Önkormányzat**

 **Képviselő-testületének**

**2021. december 03. napján**

megtartott rendkívüli, nyilvános üléséről.

**Hozott határozatok:**

**68/2021.(XII.03.)**

**69/2021.(XII.03.)**

**70/2021.(XII.03)**

Rendeletek:

 **9/2021.(XII.03.) A 2021. téli igazgatási szünet elrendeléséről**

**10/2021.(XII.03.)** **A köztisztviselők 2022. évi illetményalapjáról**

**11/2021.(XII.03.)** **A polgármesteri hivatalban foglalkoztatott köztisztviselők 2022.évi illetménykiegészítéséről**

**JEGYZŐKÖNYV**

A jegyzőkönyv készült **2021. december 3. napján 09.00 órai kezdettel**

**Hidas** Község Önkormányzat Képviselő-testületének **rendkívüli**, **nyilvános** ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Fábián Izabella képviselő
4. Steiner- Orosházi Szandra képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

Az ülésről távol volt: Dévai Margit képviselő, Dr. Balázs Dalma képviselő, Fényes Endre képviselő

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 4 fő jelen van.

**Berg Csaba polgármester** ezt követően a kiküldött meghívóban szereplőkkel megegyezően ismertette az ülés napirendjét, és az ügy fontosságára tekintettel javasolta felvenni napirendi pont tárgyalásaként a 70 éven felüliek, Idősek és Tartósan betegek, nagy családosok év végi támogatását.

A képviselő-testület 4 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**68/2021.(XII.03.) számú határozata**

**Az elfogadott napirend:**

1. A 2021. téli igazgatási szünet elrendeléséről szóló önkormányzati rendelet elfogadása.

Ea: Berg Csaba polgármester, Dr. Tóth Attila jegyző

1. A köztisztviselők 2022. évi illetményalapjáról önkormányzati rendelet elfogadása

Ea:Berg Csaba polgármester, Dr. Tóth Attila jegyző

1. A polgármesteri hivatalban foglalkoztatott köztisztviselők 2022.évi illetménykiegészítéséről szóló önkormányzati rendelet elfogadása

Ea: Berg Csaba polgármester, Dr. Tóth Attila jegyző

1. A „BZS” Egészségügyi Szolgáltató Betéti társasággal kötött egészségügyi ellátási szerződés VII. módosítása.

Ea: Berg Csaba polgármester

1. 70 éven felüliek, idősek és tartósan betegek, nagy családosok év végi támogatása

 Ea:Berg Csaba polgármester

1. Zárt ülés (Bursa Hungarica pályázattal kapcsolatos döntések

Határidő: azonnal

Felelős: képviselő-testület

**Napirendek tárgyalása**

**1. A 2021. téli igazgatási szünet elrendeléséről szóló önkormányzati rendelet elfogadása.**

**Ea: Berg Csaba polgármester, Dr. Tóth Attila jegyző**

**Dr. Tóth Attila jegyző** a kiküldött rendelet tervezetben megegyezően elmondta, hogy a tavalyi évhez hasonlóan a Hivatal 2021. évi munkarendjében is igazgatási szünet elrendelését javasolja.

A téli időszakban az igazgatási szünet 2021.december 23. napjától - 2021.január 2. napjáig tart.

Tájékoztatta a képviselőket és a lakosságot, hogy az igazgatási szünet időtartama alatt a Hivatal ügyeletet tart.

Hozzászólás, kérdés nem hangzott el.

A képviselő-testület 4 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-testületének**

**9/2021.(XII.06.) önkormányzati rendelete**

**a 2021. évi igazgatási szünet elrendeléséről.**

**(mellékletben)**

1. **A köztisztviselők 2022. évi illetményalapjáról önkormányzati rendelet elfogadása**

**Ea:Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy a rendelet tervezetet minden képviselőnek megküldte, megerősítve az abban foglalt jogszabályi hivatkozást tájékoztatta a képviselő-testületet, hogy Magyarország 2022. évi központi költségvetéséről szóló 2021. évi XC. törvény 61.§. (1) bekezdése határozza meg a köztisztviselők illetményalapját. A 2021. évi XC.törvény 61.§. (6) bekezdésében kapott felhatalmazás alapján Önkormányzati helyi hatáskörbe utalja az illetményalap módosítását, melyet minden évben rendelet formájában kell megalkotni. Javasolta a Hivatalban foglalkoztatott köztisztviselők illetményalapja tekintetében – 2022.évre vonatkozóan az 50.000,-Ft összeg megállapítását, mely megegyezik az előző évivel.

Hozzászólás nem hangzott el.

A képviselő-testület 4 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-testületének**

**10/2021.(XII.06.) önkormányzati rendelete**

**a köztisztviselők 2022. évi illetményalapjáról.**

**(mellékletben)**

**3. A polgármesteri hivatalban foglalkoztatott köztisztviselők 2022.évi illetménykiegészítéséről szóló önkormányzati rendelet elfogadása**

**Ea: Berg Csaba polgármester, Dr. Tóth Attila jegyző**

**Dr. Tóth Attila jegyző** a kiküldött rendelet tervezetnek megfelelően tájékoztatta a képviselőket, hogy a polgármesteri hivatalban foglalkoztatott köztisztviselők 2022.évi illetménykiegészítését Hidas Község Önkormányzat Képviselő-testülete a közszolgálati tisztviselőkről szóló 2011. évi CXCIX.törvény 234.§ (3) bekezdés b.) pontjában meghatározott feladatkörében eljárva évente kell, hogy megállapítsa.

A tervezet alapján a Hivatal köztisztviselői részére 2022.év január 1. napjától- felsőfokú iskolai végzettség esetén allapilletménye 6%-ának, érettségi végzettség esetén alapilletménye 20 %-ának megfelelő illetménykiegészítést javasolt**.**

Hozzászólás, kérdés nem hangzott el.

A képviselő-testület 4 igen szavazattal, ellenszavazat és tartózkodás nélkül - az alábbi rendeletet alkotta:

**Hidas Község Önkormányzat Képviselő-testületének**

**11/2021.(XII.03.) önkormányzati rendelete**

**a polgármesteri hivatalban foglalkoztatott köztisztviselők 2022. évi illetménykiegészítéséről.**

**(mellékletben)**

**4. A „BZS” Egészségügyi Szolgáltató Betéti társasággal kötött egészségügyi ellátási szerződés VII. módosítása.**

**Ea: Berg Csaba polgármester**

**Berg Csaba polgármester** elmondta, hogy a szerződést minden képviselőnek megküldte, így az abban foglaltakat megismerhették, kiegészíteni nem kívánta, javasolta elfogadni – a „BZS” Egészségügyi Szolgáltató Bt. Bonyhád feladatvállalóval 2016. március 23-án kötött egészségügyi ellátási feladatátadási-átvállalási szerződés VII. számú módosítását.

Hozzászólás, kérdés nem hangzott el.

A képviselő-testület 4 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**69/2021.(XII.03.) számú Határozata**

Hidas Község Önkormányzat Képviselő-testülete a melléklet szerinti tartalommal változtatás nélkül elfogadta a : „BZS” Egészségügyi Szolgáltató Betéti Társasággal (székhely: 7150 Bonyhád, Mónus Illés utca 86., cégbírósági bejegyzés száma: cg.17-06-005185, adószáma: 21088249-1-17, bankszámlaszáma: Hungária Takarékszövetkezet 71800013-11081612, képviseli: Dr. Barcza Zsolt meghatalmazott képviselő) 2016. március 23. napján kötött feladatátvállalási szerződés VII. számú módosítását.

Megbízzák a polgármestert, hogy a szrződés módosítását a képviselő-testület nevében írja alá.

Határidő: azonnal

Felelős képviselő-testület, polgármester

**5. 70 éven felüliek, idősek és tartósan betegek, nagy családosok év végi támogatása**

 **Ea:Berg Csaba polgármester**

**Berg Csaba polgármester** tájékoztatta a képviselő-testületet, hogy a 2021. év végén szeretné, ha a településen élő 70 év felettiek, a tartósan betegek és a nagycsaládosok támogatásban részesülnének. Előzetes felmérés alapján ( támogatott 70 év felettiek, tartósan betegek, javasolt nagycsaládosok létszáma alapján)– melyet elsősorban a felnőtt háziorvos, a védőnő, valamint a családgondozó nyújtott be hivatalunkhoz - hárommillió forint összeg kifizetését javasolta- önkormányzati saját forrásból a támogatásokra.

Hozzászólás, kérdés nem hangzott el.

A képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Hidas Község Önkormányzat Képviselő-testületének**

**70/2021.(XII.03.) számú Határozata**

Hidas Község Önkormányzat Képviselő-testülete úgy határozott, hogy az önkormányzat 2021. évi költségvetés saját bevételei terhére elkülönít hárommillió forint összeget. Mely összegből a településen élő 70 év feletti lakosság részére egyenként 5000,-Ft , a tartósan betegek részére, betegségükre tekintettel 5.000,-Ft - 10.000,-Ft közötti összeg , a nagycsaládosok részére pedig a családban nevelkedett gyermekek számát tekintve 10.000,-Ft - 20.000,-Ft közötti összegű kifizetést biztosít. megbízzák a szociális bizottságot, hogy a jogosultak névsorát a jogosultság feltételeit állapítsák meg, és a szerint kerüljön a támogatás összeg szétosztásra.

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |